**Aici**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt oltean și cred în soarele sudic.

Nu beau vin alb și iubesc mândria.

Sunt rău, nervos și, sigur, nu-s pudic.

Sunt tracul ce săgetează tăria...

Am albul regal cu mine în oase

Și-albastrul ceresc pe creieri lipit.

Pielea-mi neagră a pâine miroase,

Iar salcâmul în mine-i înflorit.

Sunt câmpia luată pe-a calului copită

În luna lui gustar cel plin cu iele.

Sunt călușarul ce arde temuta ursită

Pe rugul din boji și nuiele.

Sunt salcia ce plânge-n pământ

Cu frunza-i vârf de verde cuțit

Și plânsul ei e pus într-un cuvânt

Îngropat aici, adânc, în infinit.

Aici e piatra mea cu semne din traci

De strajă la malul drept de Olt...

Și de-or să vină peste mine cete de draci,

N-am s-o dau, în veci de veci, nici mort.